
 14.7.2017
 BG
 Официален вестник на Европейския съюз
 L 183/9
 РЕГЛАМЕНТ ЗА ИЗПЪЛНЕНИЕ (ЕС) 2017/1269 НА КОМИСИЯТА
 от 13 юли 2017 година
 за изменение на Регламент за изпълнение (ЕС) 2015/949 по отношение на заличаването на фъстъци с произход от Съединените американски щати от списъка с одобрените предекспортни проверки за афлатоксини
 (текст от значение за ЕИП)
 ЕВРОПЕЙСКАТА КОМИСИЯ,
 като взе предвид Договора за функционирането на Европейския съюз,
 като взе предвид Регламент (ЕО) No 882/2004 на Европейския парламент и на Съвета от 29 април 2004 г. относно официалния контрол, провеждан с цел осигуряване на проверка на съответствието със законодателството в областта на фуражите и храните и правилата за опазване здравето на животните и хуманното отношение към животните (1), и по-специално член 23 от него,
 като има предвид, че:
 (1)
 С Регламент за изпълнение (ЕС) 2015/949 на Комисията (2) се одобряват предекспортните проверки за наличие на някои микотоксини, извършвани върху някои видове храни от някои трети страни.
 (2)
 В член 23 от Регламент (ЕО) No 882/2004 е предвидено, че могат да бъдат одобрявани специфични предекспортни проверки, които се извършват от трета страна по отношение на фуражите и храните непосредствено преди осъществяването на експорт за Европейския съюз, за да се направи проверка на съответствието на експортираните продукти с изискванията на Съюза. Такова одобрение може да бъде предоставено на трета страна само ако одит, извършен от Европейския съюз, е показал, че фуражите или храните, изнасяни за Европейския съюз, отговарят на изискванията на Съюза или на равностойни изисквания и че контролът, извършван в третата страна преди експедиране, се счита за достатъчно ефективен и ефикасен, за да замени или намали проверките на документите, проверките за идентичност и физическите проверки, предвидени в законодателството на ЕС. През 2008 г. ЕС предостави такова одобрение на предекспортните проверки, извършвани от органите на Съединените американски щати (САЩ), за афлатоксини във фъстъци.
 (3)
 От средата на 2016 г. се наблюдава увеличаване на случаите на несъответствие по отношение на наличието на афлатоксини във фъстъци с произход от САЩ. Органите на САЩ бяха уведомени за това и поеха задължения за коригиране на положението. Трябва да се отбележи обаче, че положението не се е подобрило.
 (4)
 Поради това може да се заключи, че условията, довели до одобряването на предекспортните проверки, вече не са изпълнени и следователно е целесъобразно фъстъците с произход от САЩ да бъдат заличени от списъка с одобрени предекспортни проверки. Регламент за изпълнение (ЕС) 2015/949 следва да бъде съответно изменен.
 (5)
 Мерките, предвидени в настоящия регламент, са в съответствие със становището на Постоянния комитет по растенията, животните, храните и фуражите,
 ПРИЕ НАСТОЯЩИЯ РЕГЛАМЕНТ:
 Член 1
 Приложение I към Регламент за изпълнение (ЕС) 2015/949 се изменя в съответствие с приложението към настоящия регламент.
 Член 2
 Настоящият регламент влиза в сила на третия ден след деня на публикуването му в Официален вестник на Европейския съюз.
 Настоящият регламент е задължителен в своята цялост и се прилага пряко във всички държави членки.
 Съставено в Брюксел на 13 юли 2017 година.
 За Комисията
 Председател
 Jean-Claude JUNCKER
 (1) ОВ L 165, 30.4.2004 г., стр. 1.
 (2) Регламент за изпълнение (ЕС)